EkBass/fiwiki-20250220-pages-articles huggingface dataset:
Rusokiilakylki

Rusokiilakylki (Trigonostigma espei) on aasialainen kala ja samoin kuin kiilakylki, suosittu akvaariokala. == Ulkonäkö ja koko == Rusokiilakylki kasvaa noin 4 cm pitkäksi. Sen yleisväri on punasävyinen, jopa oranssi. Kyljessä on musta kuvio, kapeampi ja kulmikkaampi kuin kiilakyljellä.Sanna Vihavainen (harrastajan sivu) == Alkuperä == Rusokiilakylkiä elää luonnossa Thaimaassa ja Kambodžassa. == Käyttäytyminen == Rusokiilakylki on parvikala, joita suositellaan pidettäväksi ainakin kuusi kappaletta yhdessä.Helsingin akvaariokeskus Kuitenkin rusokiilakylki on näyttävimmillään kun niitä on yli 10–15 kalaa. Kalat eivät pysy tiiviinä parvena, vaan saattavat levitä ympäri akvaariota. == Lähteet == Luokka:Akvaariokalat Luokka:Seeprakalat
Willi Stoph

Willi Stoph (7. heinäkuuta 1914 – 13. huhtikuuta 1999) oli Saksan demokraattisen tasavallan (DDR) pääministeri vuosina 1964–1973 ja 1976–1989 sekä presidentti vuosina 1973–1976. Stophin isä kuoli ensimmäisessä maailmansodassa. Vuonna 1928 hän liittyi Saksan kommunistiseen nuorisojärjestöön ja vuonna 1931 Saksan kommunistiseen puolueeseen. Stoph palveli Wehrmachtissa vuosina 1935–1937 ja uudestaan toisessa maailmansodassa vuosina 1940–1945, jossa hän sai toisen luokan rautaristin. Stoph kävi keskusteluja Länsi-Saksan liittokanslerin Willy Brandtin kanssa vuonna 1970. Tämä oli ensimmäinen kerta kun Saksan liittotasavalta ja DDR neuvottelivat keskenään. Stoph erosi pääministerin paikalta Sosialistisen yhtenäisyyspuolueen (SED) yksinvallan murentuessa marraskuun 1989 alussa. == Aiheesta muualla == Luokka:Saksan demokraattisen tasavallan valtionpäämiehet Luokka:Saksan demokraattisen tasavallan pääministerit Luokka:Saksalaiset kommunistit Luokka:Vuonna 1914 syntyneet Luokka:Vuonna 1999 kuolleet
Ähtärin junaturma

Ähtärin junaturma tapahtui rataosalla Haapamäki–Seinäjoki jatkosodan aikana 5. elokuuta 1942 Ähtärissä. Saksalaisia sotilaita kuljettanut juna, veturinaan Tv1 705, ajoi korjattavana olleelle rataosuudelle ja suistui raiteilta. Turmassa kuoli heti 26 sotilasta. Sotilasjuna oli niin sanottu aavejuna, joka oli aikataulujen ulkopuolella. Salaisena pidetty juna kuului Suomen ja Saksan väliseen joukkojen ja materiaalin järjestelysopimukseen, joka oli voimassa syksystä 1940 lähtien. Onnettomuutta epäiltiin myös sabotaasiksi sen tapahtumisen jälkeen, eikä tapaturmaa uutisoitu. == Tapahtuma ja pelastustoimet == Suomalainen topparoikka oli korjaamassa rataa Sappion rautatiesillalta Ähtäriin päin. Saksalainen sotilasjuna ajoi korjattavalle rataosuudelle ilman ennakkoon ilmoitettua aikataulua. Se oli viemässä lomalle meneviä saksalaissotilaita Hangon satamaan. Topparoikka oli irrottanut toisen raiteen pölkkyjä, kun junan äänet alkoivat kuulua. Mitään ei enää ollut tehtävissä, ja juna suistui radalta kohtalokkain seurauksin. 26 saksalaista sotilasta kuoli heti, kun taas 22 sai vaikeita vammoja ja 53 lieviä. Paikalle tuli kunnanlääkäri ja kaksi lääkintälottaa, mutta saksalaiset ilmoittivat, että heidän omat lääkintämiehensä hoitavat pelastustyöt. Pahiten loukkaantuneista kymmenkunta vietiin Seinäjoelle sairaalaan. == Onnettomuuden tutkinta == Onnettomuutta tutki Vaasan läänin lääninrikospoliisi. Asia meni oikeuteen, jossa ratamestari tuomittiin sakkoihin ja korjausryhmän johtaja lyhyeen vankeuteen. Lisäksi he joutuivat korvaamaan valtiolle todetut vahingot. Käräjäoikeuden päätöksestä valitettiin Vaasan hovioikeuteen huhtikuussa 1943, mutta Ähtärin junaturman asiapapereita ei ole hovioikeudessa. Saksan ja Suomen sotaveljeys päättyi keväällä 1944. Onnettomuuden osasyynä oli se, että kiskojen vaihtotyö vei luultua enemmän aikaa. Ratatyömiehet olivat arvioineet tehtävän vaativan vähemmän aikaa, eikä topparoikka ollut saanut mitään tietoa saksalaissotilaiden junan aikataulusta. == Muistomerkki == Lähelle onnettomuuspaikkaa Ähtärin Sappiolla paljastettiin 5. elokuuta 2017 Ähtärin junaturman muistomerkki, jossa on osia vanhoista ratakiskoista ja erään vanhan veturin kytkintankoja. Muistomerkki pystytettiin Ähtäri-seuran aloitteesta. == Lähteet == * === Viitteet === Luokka:Ähtäri Luokka:Vuoden 1942 junaonnettomuudet Luokka:Junaonnettomuudet Suomessa Luokka:1940-luvun onnettomuudet Suomessa Luokka:Ähtärin historia
Aasianmutakala

Aasianmutakala (Misgurnus anguillicaudatus) on matomainen aasialainen ruokakala (Chueo-tang). Sitä pidetään joskus akvaarioissa, vaikka se kasvaa melko suureksi ja erittäin aktiivisena vaatii paljon tilaa. Aasianmutakalat voivat hengittää ilmaa ja selvitä pitkiä aikoja kaivautuneena maahan. == Koko ja ulkonäkö == Aasianmutakala kasvaa noin 30 cm pitkäksi. Se on rakenteeltaan pitkulainen ja sillä on pienet viikset. Kalan väritys vaihtelee paljon erilaisista ruskeansävyistä albiinoihin. Loaches.com Sukupuolet erottaa helpoiten rintaevien perusteella. Naarailla on pienemmät pyöreämmät evät ja koirailla on isommat kolmionmalliset evät joiden ensimmäinen ruoto on paksuuntunut. == Alkuperä == Aasianmutakaloja elää luonnossa Burmassa, Koillis-Aasiassa ja Kiinan pohjois- ja keskiosissa. == Käyttäytyminen == Aasianmutakalat ovat aktiivisia ja uteliaita parvikaloja. Aasianmutakalat soveltuvat parhaiten muiden isojen, ystävällisten ja ahneiden lajien kanssa. Päivisin kalat viettävät suurimmanosan ajasta siivilöiden hiekkaa ja etsien ruokaa. Pelästyessään ne kaivautuvat hiekkaan piiloon. Aasianmutakalat viihtyvät parhaiten, jos altaan pohjalla on hienoa hiekkaa ja lehtiä. Aasianmutakalat ovat hyviä hyppäämään ja kiemurtelemaan pienistäkin aukoista, joten akvaariossa pitää olla tiivis kansi. == Vesiolot ja ravinto == Suomuton aasianmutakala on tarkka veden puhtaudesta. Mutakalat sietävät jopa 5-25°C lämpötiloja, mutta ihanteellinen lämpötila on noin 20-22°C tuntumassa. Lämpimämmässä vedessä kalojen elinikä lyhenee. Aasianmutakala syö luonnossa mm. matoja ja hyönteisiä. Akvaariossa niille kannattaa tarjota monipuolisesti erilaisia kuivattuja ja pakastettuja kalanruokia. Ne saattavat myös syödä itseään pienempiä kaloja, kotiloita ja sukarapuja. == Lähteet == Luokka:Piikkinuoliaiset Luokka:Akvaariokalat
Touhunuoliainen

Touhunuoliainen (Botia rostrata) on aasialainen kalalaji, jota pidetään myös akvaarioissa sukulaistensa tiikerinuoliaisen ja verkkonuoliaisen tapaan. Touhunuoliaisia elää luonnossa Intian ja Bangladeshin vuoristopuroissa. Touhunuoliainen on pitkulainen kala, jossa on vaalealla pohjalla tummia raitoja ja pienet viikset. Raitakuvio muuttuu nuoren kalan aikuistuessa. Touhunuoliainen voi kasvaa luonnossa 20 cm pitkäksi. Touhunuoliainen pärjää parhaiten melko hämärässä akvaariossa, jossa on hieno hiekkapohja ja piilopaikkoina esimerkiksi juurakkoja.Loaches.com Se vaatii parven, mieluiten noin 6 yksilöä. Päiväsaikaan touhunuoliaiset liikkuvat eri puolilla akvaariota mm. etsimässä syötävää, esimerkiksi kotiloita. Syödessään ne saavat aikaan napsuvaa ääntä, joka saattaa kuulua akvaarion ulkopuolellekin. == Lähteet == == Aiheesta muualla == * Aquarium Wiki * Helsingin Akvaariokeskus (kuva) * ITIS: Botia rostrata Luokka:Akvaariokalat Luokka:Piikkinuoliaiset Luokka:Uhanalaiset kalat
Zagreus

Zagreus oli kreikkalaisessa mytologiassa alkujaan metsästykseen liitetty manalan jumala, joka myöhemmässä traditiossa yhdistettiin Dionysokseen varsinkin orfilaisuuden piirissä. Tällöin Zagreusta pidettiin Zeuksen ja Persefonen poikana, joka oli syntynyt Zeuksen vieteltyä jäljemmän käärmeen hahmossa. Kun Zeus suosi poikaansa ja suunnitteli tekevänsä tästä seuraajansa, mustasukkaisen Heran yllytyksestä titaanit kaappasivat lapsen, repivät hänet kappaleiksi ja söivät hänet. Vain hänen sydämensä säästyi, jonka Pallas Athene vei Zeuksen luokse. Zeus ensin nieli sydämen ja tarjoili sen juomana Semelelle, joka teki tämän raskaaksi. Tulos oli Dionysos, Kahdesti syntynyt. Zagreus ja Sabazios olivat kaksi tärkeintä Dionysoksesta käytettyä nimeä Kreikan pohjoispuolella. Ne edustivat jumalan reinkarnaatioita tulessa (Zagreus) ja auringossa (Sabazius). Luokka:Antiikin Kreikan jumalat
Jari Vekkilä

Jari Vekkilä (s. 4. marraskuuta 1975) on suomalainen koripalloilija. Hän edusti kaudella 2007–08 Korisliigassa pelaavaa KTP-Basket:ia ja toimi joukkueensa kapteenina. Hän on pelipaikaltaan takamies ja pituutta hänellä on 192 cm. Vekkilän kasvattajaseura on Karkkilan Urheilijat. Pääsarjatasolla Vekkilä debytoi syksyllä 1994. KTP:n lisäksi hän on pelannut Forssan Alussa ja Namika Lahdessa. Ammattilaisena Vekkilä pelasi Saksan Bundesliigassa ja Bambergin joukkueessa kaudet 1997-99. Hänellä on tilillään myös 24 miesten maaottelua. Vekkilä lukeutuu korisliigan konkareihin, sillä hän pelaa jo peräti 12. kauttaan pääsarjatasolla. ==Katso myös== * Luettelo 500 syöttöä saavuttaneista Korisliiga-pelaajista ==Lähteet== Luokka:Suomalaiset koripalloilijat Luokka:Vuonna 1975 syntyneet Luokka:Elävät henkilöt
Pekkalan kartano

Pekkalan kartano on Joensuun Sirkkalassa, Pielisjoen rannalla sijaitseva kartanotyyppinen rakennus pihapiireineen. Kaupungin omistamalla kartanoalueella on runsaasti vanhoja asuin- ja maatilarakennuksia ja kaunis puistomainen metsäympäristö. Kauppaneuvos Petter Parviainen rakennutti kartanon vuonna 1881 kesähuvilaksi. Vuonna 1914 Cederbergit ostivat kartanon. Vuonna 1920 se muuttui Oy Kaukas Ab:n konttoriksi. Pohjois-Karjalan maakuntaliiton julkaisu Joensuun kaupunki hankki alueen omistukseensa 1977. Kulttuuri- ja rakennushistorialliset suojelukohteet. Joensuu 1987 Pekkalassa toimii Pekkalan lasten ja nuorten kuvataideoppilaitos, ja osa rakennuksista on asuinkäytössä. Alueella asuu taiteilijoita ja sitä kutsutaan "taiteilijareservaatiksi". Pekkala on Joensuun kaupungin suojelukohde. Sen aluekokonaisuuksia ei saa rikkoa, ja niiden luonne on lisärakentamista ja korjauksia tehtäessä pyrittävä säilyttämään.Joensuun kaupungin suojelukohteet ==Lähteet== Luokka:Joensuun rakennukset ja rakennelmat Luokka:Joensuun oppilaitokset Luokka:Suomen kartanot Luokka:Suomen 1800-luvulla rakennetut rakennukset ja rakennelmat
Penttilän saha

Penttilän saha oli Joensuussa Pielisjoen rannalla Penttilässä toiminut saha. Sahan perusti vuonna 1871 Gustaf Cederberg & Co, jonka oli samana vuonna perustanut Johan Gustaf Cederberg yhdessä Petter Parviaisen kanssa. Saha paloi 1896, mutta se rakennettiin uudelleen. Vuonna 1916 Cederbergit päättivät keskittää kaiken sahaustoiminnan uudistettavalle Penttilän sahalle ja lopettaa samalla Karsikon ja Pekkalan sahat Joensuussa. Uusi Penttilän saha otettiin käyttöön 1918, ja se oli valmistuessaan Pohjoismaiden suurin sahalaitos. Johtaja Väinö Cederbergin kuoli 1917 ja vuonna 1920 Penttilän saha myytiin Kaukas Fabrikille. Saha siirtyi 1924 Repola Wood Ltd:lle ja sitä laajennettiin voimakkaasti 1920-luvulla. Toisen maailmansodan jälkeen Penttilän sahan omistajaksi tuli Rauma-Repola Oy. Sahan toiminta jatkui vuoteen 1988 saakka, jonka jälkeen paikallinen nuoriso otti sen lähes tyhjillään olleet rakennukset epävirallisiksi harrastustiloiksi. Rakennus paloi 18. elokuuta 1996 nuorten huolimattomasta tulenkäytöstä. Loput rakennuksesta purettiin 1999. Joensuun kaupunki osti sahan alueen vuonna 2008 UPM-Kymmeneltä yhden euron hintaan ja teki suuren maaperän puhdistusoperaation 2009–2012. Entisen sahan paikalle on rakentunut vuodesta 2012 alkaen Penttilärannan kaupunginosa, jossa on runsaasti asuin- ja liiketiloja. Sahan palosta jäljelle jääneet raamit säilytetään Penttilänrannassa sahan muistomerkkinä, ja alueella toteutettu prosenttitaide kuvastaa alueen historiaa ja joen läheisyyttä. Alueella on Penttilän hovi, joka on Penttilän sahan isännöitsijän kaksikerroksinen puinen asuinrakennus vuodelta 1875. Pohjois-Karjalan maakuntaliiton julkaisu == Lähteet == * Penttilän sahan vaiheita * Penttilän saha == Kirjallisuus == * Kortelainen, Kaisu: Penttilän sahayhteisö ja työläisyys. Suomalaisen Kirjallisuuden Seura, 2008 ===Viitteet=== Luokka:Joensuun rakennukset ja rakennelmat Luokka:Suomen sahateollisuus
Earl Boen

Earl Boen (4. elokuuta 1941 New York, New York, Yhdysvallat – 5. tammikuuta 2023 Havaiji, Yhdysvallat) oli yhdysvaltalainen näyttelijä, joka tunnetaan parhaiten tohtori Peter Silbermanin roolista elokuvissa Terminator – tuhoaja, Terminator 2 – Tuomion päivä ja Terminator 3: Koneiden kapina. ==Ura== Boen kiinnostui näyttelemisestä 13-vuotiaana ja päätyi näyttelemään teatterissa noin kymmenen vuotta myöhemmin. Hän esiintyi ensi kerran televisiossa vuonna 1972 ja on tämän jälkeen esiintynyt lukuisissa televisiosarjoissa, elokuvissa ja mainoksissa. Boen on tehnyt myös äänirooleja 1980-luvulta lähtien animaatioihin ja videopeleihin, kuten Jetsonit, The Pirates of Dark Water, Batman, Animaaniset, Hämähäkkimies, Zorro, Metal Gear Solid 2: Sons of Liberty, X-Men Legends, Monkey Island ja Kim Possible. Hän oli vuodesta 2003 lähtien osittain eläkkeellä näyttelemisestä ja tehnyt satunnaisia rooleja. Boen oli naimisissa Carole Keanin kanssa vuodesta 1970 lähtien aina vuoteen 2001 asti, jolloin Carole kuoli syöpään. == Lähteet == == Aiheesta muualla == * * SBV * TV.com * Voice Chasers Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1941 syntyneet Luokka:Vuonna 2023 kuolleet
Aaronin sauva

Aaronin sauva on yksi niistä kahdestatoista sauvasta, jotka edustivat Raamatun kertomuksessa israelilaisia heimoja. Vaikka israelilaisten ilmestysmajassa olleet sauvat olivat kuivia, tämä yksi versoi. Aaron oli Leevin sukua. Hän oli Mooseksen veli ja toimi tämän oikeana kätenä, koska toisin kuin Mooses hän oli puhetaitoinen mies. Herra nimitti Aaronin ensimmäiseksi ylipapiksi. Aaronin luonne ei ollut luja eikä kestävä, ja hänet mainitaankin useita kiertoja Siinain vaelluksen aikana sattuneiden tapausten yhteydessä. Neljännen Mooseksen kirjan luvuissa 16–17 mainitaan kertomus lehtiä, kukkia ja kypsiä manteleita versovasta sauvasta. Jumala antoi sauvan versoa, ja siihen ilmestyi silmuja, puhjenneita kukkia ja kypsiä manteleita. Tällä ihmeteolla ja sen kautta Jumala vahvisti Aaronin ylipapillisen aseman uudelleen. Puusta irrotettua oksaa ja sen versomista pidettiin suurena Jumalan tekemänä ihmeenä, jonka tarkoitus oli saada Israelin kansa lopettamaan napinansa johtajiaan Moosesta ja Aaronia vastaan. Aaronin sauva päätyi hänen kuoltuaan Liitonarkkiin, jossa sitä säilytettiin. Aina kun kuninkaita kruunattiin Jerusalemin temppelissä, ylimmäinen pappi ojensi sauvan kuninkaan käteen symboloimaan sitä että tämä oli yhtä lailla pappi kuin hallitsija. == Lähteet == * Iso Raamatun Tietosanakirja * 4. Moos. 17 ===Viitteet=== Luokka:Sauvat Luokka:Raamatun aiheet Luokka:Jerusalemin toinen temppeli Luokka:Symbolit
Agape (kristinusko)

Agape tarkoittaa jumalallista rakkautta, Jumalan vaikuttamaa rakkautta. Sanaa agape käytetään uudessa testamentissa ennen kaikkea tästä merkityksestä. Sanalla viitataan myös ensimmäisten kristittyjen rakkausateriaan. Agape on kristinuskon oppien mukaan rakkauden korkein muoto. == Ominaisuudet == 1\. Korinttilaiskirjeen luvussa 13 luetellaan agape-rakkauden ominaisuudet: * Rakkaus on pitkämielinen * Rakkaus on lempeä * Rakkaus ei kadehdi * Rakkaus ei kerskaa * Rakkaus ei pöyhkeile * Rakkaus ei käyttäydy sopimattomasti * Rakkaus ei etsi omaansa * Rakkaus ei katkeroidu * Rakkaus ei muistele kärsimäänsä pahaa * Rakkaus ei iloitse vääryydestä * Rakkaus iloitsee yhdessä totuuden kanssa * Rakkaus kaikki se peittää, kaikki se uskoo, kaikki se toivoo, kaikki se kärsii. * Rakkaus ei koskaan häviä == Tavoite == Agape-rakkauden tarkoitus on saada ihmiset toimimaan Jumalan mielenmukaisella tavalla ja saada ihmiset kuuliaisiksi Jumalan sanalle ja tahdolle. Pyhä Henki vaikuttaa ihmisissä jumalallista agape-rakkautta, jota Jumala on vuodattanut ihmisten sydämiin. == Lähteet == * Raamattu, 1 Korinttolaiskirje 13 === Viitteet === Luokka:Kristilliset käsitteet Luokka:Kristillinen etiikka Luokka:Spiritualiteetti Luokka:Rakkaus
Michael Gough (ääninäyttelijä)

Michael Gough (s. 3. joulukuuta 1956 San José, Kalifornia) on yhdysvaltalainen ääninäyttelijä. ==Ura== Gough opiskeli näyttelemistä Santa Barbaran yliopistossa ja siirtyi pian näyttelemään teatterin pariin, jonka aikana hänet palkittiin neljä kertaa Drama-Logue-palkinnolla ja kaksi kertaa Robby- palkinnolla. Sittemmin Gough siirtyi ääninäyttelemisen pariin ja esiintyi radiossa sekä mainoksissa. 1980-luvun lopulta lähtien hän on ollut vakituisesti animaatioiden ja videopelien parissa, joista ensimmäinen merkittävä äänirooli oli Nalle Puhin uudet seikkailut -piirrossarjassa Myyrän äänenä korvattuaan Howard Morrisin. Vuonna 1996 Gough korvasi Rob Paulsenin Rafaellona Turtles – mutanttikilpikonnat -piirrossarjan viimeisellä tuotantokaudella ja vuotta myöhemmin hän sai ensimmäisen pääroolin ääninäytellessään Zorroa vuoden 1997 piirrossarjassa Zorro. Sittemmin Gough on tehnyt useimmiten vierailevia äänirooleja piirrossarjoihin, kuten Pilipalipilotit, James Bond Junior, Varjoankka, Hopon poppoo, Timon ja Pumba, Tosi viilee haamujengi, Mikin klubi, Justice League, The Grim Adventures of Billy & Mandy ja Ben 10. Lisäksi hän on lainannut ääntään useisiin videopeleihin muun muassa Diablo, Diablo II, Diablo III, Silent Hill, Metal Gear Solid 3: Snake Eater, Doom 3: Resurrection of Evil, Resident Evil 4 ja Marvel: Ultimate Alliance. == Aiheesta muualla == * * Voice Chasers * TV.com Luokka:Yhdysvaltalaiset ääninäyttelijät Luokka:Yhdysvaltalaiset muusikot Luokka:Yhdysvaltalaiset teatterinäyttelijät Luokka:Yhdysvaltalaiset radionäyttelijät Luokka:Videopelien ääninäyttelijät Luokka:Elävät henkilöt Luokka:Vuonna 1956 syntyneet
Kivisten ja Sorasten uudet seikkailut

Kivisten ja Sorasten uudet seikkailut () on yhdysvaltalainen Hanna-Barberan tuottama piirrossarja. Siitä tehtiin yhteensä 17 jaksoa, jotka esitettiin alun perin Yhdysvalloissa vuonna 1979 NBC:llä. Suomessa sarjaa esitettiin MTV3:lla vuonna 2006. ==Jaksoluettelo== 1\. tuotantokausi #Sand-Witch #Haunted Inheritance #Roughin' It #C.B. Buddies #Bedrock Rocks #Blood Brothers #Barney's Chickens #The Butler Did It and Did It Better #It's Not Their Bag #Barney's Luck 2\. tuotantokausi #Stone Age Werewolf #Fred and Barney Meet the Frankenstones #Physical Fitness Fred #Moonlighters #Fred Goes to the Houndasaurs #The Bad Luck Genie #Dinosaur Country Safari ==Ääninäyttelijät== == Aiheesta muualla == * topthat.net * Toonarific Cartoons Luokka:1970-luvun piirrossarjat Luokka:Yhdysvaltalaiset animaatiosarjat
Jouhki

Jouhki voi tarkoittaa seuraavaa: * Elina Jouhki (k. 2015), suomalainen triathlonisti ja pyöräilijä * Kaisa Jouhki (s. 1980), suomalainen laulaja Battlelore-yhtyessä * Pauli Jouhki, igumeeni Pietari (1910–1980), Konevitsan luostarin johtaja 1944–1954 * Tapio Jouhki (s. 1945), suomalainen insinööri, yritysjohtaja ja kauppaneuvos, suunnistaja * Jouhkien sijoittajasuku, tunnettu Thomeston ja Thominvest Oy:n omistajinaAnu Karttunen: Jouhkien suvun idea on hukkunut - Talouselämä, 16.10.2006.Petri Koskinen: Juha Jouhki vartioi dynastian sijoituksia - Talouselämä, 6.6.2003. ** Kata Jouhki, o.s. Brofeldt (1921–2008), metsänhoitaja, metsäneuvos, Suomen Partiolaisten ensimmäinen puheenjohtaja, Leo Jouhkin puoliso ** Leo Jouhki (1918–1991), metsänhoitaja, Thomeston johtaja, kauppaneuvos ** Lauri Juhani (L. J.) Jouhki, ”Mylle” Jouhki (1944–2003), sijoittaja, Thomeston johtaja, Leo Jouhkin poika ** Timo Jouhki (s. 1949), sijoittaja, liikemies ja autourheiluvaikuttaja, Leo Jouhkin poika ** Juha Jouhki, Thominvest Oy toimitusjohtaja, Biotie Therapies -yhtiön hallituksen puheenjohtaja, L. J. Jouhkin poika == Lähteet == Luokka:Sukunimet
EMV

EMV voi tarkoittaa ainakin seuraavia asioita: *Energiamarkkinavirasto *EMV, kansainvälinen standardi korttimaksujen varmentamiseen, (lyhenne sanoista Europay – Mastercard – Visa)
SMK

SMK tai Smk tarkoittaa seuraavia asioita: == SMK == * Sähkömarkkinakeskus * Slagsmålsklubben, ruotsalainen yhtye * Unkarilaisen yhteisön puolue, Slovakian unkarilaisten puolue * Suomen Maanviljelijäin Kauppa (myöhemmin Finvest) ** SMK:n talo, Tampereella sijaitseva Suomen Maanviljelijäin Kaupan entinen toimitalo * Sacri ministerii kandidaatti -tutkinto teologisessa tiedekunnassa * Tanskan valtiollinen taidemuseo, Statens Museum for Kunst, Tanskan kansallisgalleria == Smk == * Suomen markka, vanha lyhenne Smk
Thomé

Thomé on muun muassa seuraavien henkilöiden sukunimi: * Georg Alfred Thomé (1848–1907), Lappeen tuomiokunnan tuomari * Jerónimo Thomé da Silva (1849–1924), brasilialainen katolinen arkkipiispa * Johan Henrik Thomé, suomalainen metsänhoitaja – hänen neljä poikaansa: ** Verner Thomé (1878–1953), suomalainen taidemaalari ** Valter Thomé (1874–1918), suomalainen arkkitehti ** William Thomé (1880–1918), metsänhoitaja, Thomesto-yhtiön perustaja ** Ivar Thomé (1882–1918), arkkitehti
Sonderweg

Sonderweg (erillistie) on kiistanalainen historiantutkimuksen näkökanta, jonka mukaan Saksan historiallinen kehitys poikkesi Länsi-Euroopasta jo viimeistään Saksan keisarikunnasta alkaen, ja natsien hallinto oli tulosta tästä erilliskehityksestä. Sonderwegin käsite luotiin Saksassa jo 1800-luvun alkupuolella, jolloin sillä kuvattiin Preussin ja muiden saksalaisvaltioiden vastakkaisuutta Ranskan suuren vallankumouksen aiheuttamille ”rappioilmiöille”. Vahvan monarkian, armeijan, autoritaarisuuden ja henkisten arvojen nostamisen materiaalisten arvojen yläpuolelle katsottiin erottavan Saksan Länsi-Euroopasta ja nostavan sen suurvallaksi. Tällöin käsitteellä oli myönteinen arvolataus. Kielteisen mielleyhtymän käsite sai vasta toisen maailmansodan jälkeen, jolloin etenkin vasemmistoliberaalit historioitsijat alkoivat käyttää käsitettä kuvaamaan natsihallintoon johtanutta kehitystietä, joka heidän mukaansa oli nähtävillä jo ennen ensimmäistä maailmansotaa. Saksan keisarikunnan erillispiirteiksi Ranskaan ja Britanniaan verrattuna on esitetty muun muassa porvariston heikkoutta, voimakasta aatelia, voimakasta virkamiehistöä, onnistuneesti ylhäältä päin toteutettuja uudistuksia ja modernisaation ja kansalaisyhteiskunnan kehityksen jäämistä kaiken kaikkiaan puolittaiseksi. Monet konservatiiviset historioitsijat ovat sodan jälkeen torjuneet erillistienäkemyksen ja esimerkiksi siihen kuuluvan väitteen porvariston heikkoudesta. He ovat esittäneet Saksan olleen olennaisilta osin samanlainen muun Länsi-Euroopan kanssa ja natsihallinnon ainoastaan poikkeama, jonka syitä ei voi löytää ajallisesti ensimmäisen maailmansodan loppua kauempaa. == Katso myös == * Holokausti == Lähteet == * * * Seppo Hentilä, Miksi saksalaisten omatunto tukahtui ja itsehillintä petti? (arvostelu Norbert Elias'n kirjasta Saksalaiset) Luokka:Preussi Luokka:Saksan historia Luokka:Saksankieliset sanat ja sanonnat
Niittysinisiipi

Niittysinisiipi (Polyommatus semiargus) on sinisiipi, jolla ei ole oransseja täpliä takasiipien alapinnoilla. Sitä esiintyy Pohjois-Afrikasta Euroopan ja Keski-Aasian poikki Pohjois-Kiinaan ja Koreaan. Laji on Etelä-Suomessa yleinen. Kooltaan se on suurehko tai keskikokoinen lajiryhmässään, siipien kärkiväli on noin kolme senttimetriä. == Koko ja ulkonäkö == Koiras on päältä melko tumman violetinsininen. Siipien ulkoreuna on leveälti mustahko ja tumman alueen raja on häipyvä. Naaraan siipien yläpinnat ovat tasaisen suklaanruskeat, usein tyvestä sinihärmäiset. Molemmilla sukupuolilla siipiripset ovat valkoiset. Siipien alapinta on vaaleanruskea, tyvestä sinihärmäinen ja ulompana sekä etu- että takasiiven poikki kulkee mustien, valkoreunaisten täplien rivi. Siipien keskivaiheilla on siiven poikkisuunnassa venyneet mustat, valkoreunaiset keskitäplät. Huomattavana tuntomerkkinä siipien alapinnoilla ei ole lainkaan oranssia väriä. Siipiväli 24-34 mm.Svenska fjärilar (MHNT) Cyaniris semiargus - Narol Poland - male dorsal.jpg |Cyaniris semiargus ♂ (MHNT) Cyaniris semiargus - Narol Poland - male ventral.jpg| Cyaniris semiargus ♂ △ == Levinneisyys ja lentoaika == Niittysinisiipeä tavataan Pohjois-Afrikasta Euroopan ja Keski-Aasian poikki Pohjois-Kiinaan ja Koreaan. Suomessa laji on varsin yleinen ja pohjoisimmat havainnot ovat Kittilän korkeudelta. Perhoset lentävät yhtenä sukupolvena kesäkuun alusta elokuun alkuun huipun ollessa heinäkuun alussa.Perhosviki == Elinympäristö ja elintavat == Niittysinisiiven elinympäristöjä ovat runsaskukkaiset kosteat niityt, metsäteiden reunat ja tuulelta suojaiset rannat. Koiraat aikuistuvat hieman ennen naaraita ja etsivät naaraita toisaalta lennellen ympäriinsä, toisaalta tähyillen kasvien päältä. Molemmat sukupuolet käyvät ahkerasti kukilla ja perhosten määrä on kasvaa kohti elinpaikan kukkaisimpia paikkoja. Myös parittelu tapahtuu usein näkyvästi kukinnolla. Naaras laskee munat yksitellen hernekasvien kukintoihin ja toukat kuoriutuvat noin viikossa. Toukat syövät kukkia sekä kehittyviä hedelmystöjä ja myrmekofiileinä ovat muurahaisten hoitamia. Laji talvehtii toukkavaiheessaan. Keväällä toukka syö vielä noin kuukauden ennen koteloiumista. Kotelovaihe kestää noin kaksi viikkoa. == Ravintokasvi == Niittysinisiiven toukat syövät hernekasveja, esimerkiksi apiloita (Trifolium). == Lähteet == == Aiheesta muualla == * *LuontoPortti: Niittysinisiipi (Polyommatus semiargus) *Suomen Perhoset: Niittysinisiipi *Iltalehti: Niittysinisiipi (Polyommatus semiargus) *UniProt, Taxonomy: Polyommatus semiargus *Keskisuomalainen-lehti: Niittysinisiipi * Bestimmungshilfe des Lepiforums * Moths and Butterflies of Europe and North Africa Luokka:Sinisiivet
Lohi-Pesis

Jyväskylän Lohi, myöhemmin Lohi-Pesis, on jyväskyläläinen pesäpallon erikoisseura, joka on perustettu vuonna 1924. Lohi on pelannut miesten puolella ylimmällä sarjatasolla muun muassa 1970-luvulla. Lisäksi sillä on TUL:n mestaruuksia. Lohi luopui keväällä 2014 miesten suomensarjan paikastaan.Tekijät loppuivat . Keskisuomalainen 19.3.2014. Viitattu 10.5.2014. Syksyllä 2014 seura ilmoitti hakevansa kaudelle 2015 paikkaa suomensarjasta, mieluiten itälohkosta nimellä Jyväskylän Lohi. Pesäpallon junioreiden SM- mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-pojat B-pojat Yhteensä: Yhteensä: Yhteensä: 1 == Katso myös == *D Team, Lohesta irrotettu jääkiekkoseura. ==Lähteet== Luokka:Entiset pesäpalloseurat Luokka:Entiset jyväskyläläiset urheiluseurat Luokka:Vuonna 1924 perustetut urheiluseurat Luokka:Suomen Työväen Urheiluliiton jäsenseurat
Lippulinna

thumb|Veteraanijärjestöjen lippulinna Puolustusvoimain lippujuhlan päivän paraatissa 2013 Lippulinna on suurina juhlapäivinä käytetty yleismaailmallinen juhlatapa. Lippulinnan muodostaa suuri määrä kantolippuja, jotka järjestetään kolmi- tai nelijonoon. Mikäli mukana on kansallislippuja ne kulkevat ensimmäisessä rivissä. Seuraavissa riveissä tulevat joukko-osastojen liput ja järjestöliput arvojärjestyksessä. Lippulinnaa käytetään yleensä suurissa juhlatilaisuuksissa. Esimerkiksi vapunpäivän juhlintaan liittyviin kulkueisiin ja juhlatilaisuuksiin liittyy usein lippulinna. Luokka:Liput
Kaarinuoliainen

Kaarinuoliainen (Yasuhikotakia morleti, vanh. Botia morleti, syn. Botia horae) on piikkinuoliaisten (Cobitidae) heimoon kuuluva kalalaji, jota pidetään usein akvaariossa. == Ulkonäkö ja koko == Se on pohjaväriltään tasaisen harmaanruskea. Selkärankaa pitkin kulkee musta juova, ja pyrstön tyvessä on musta kaari. Pyrstö on läpikuultava, mustapilkullinen, vatsapuolen evät punaiset.Loaches.com Kaarinuoliaisen sukupuolta ei voi määrittää ulkonäön perusteella. Kaarinuoliainen voi kasvaa 10 senttimetrin mittaiseksi. == Alkuperä == Luonnossa kaarinuoliaisia esiintyy Thaimaan Mekong-joessa ja siihen yhteydessä olevissa vesistöissä. == Käyttäytyminen ja ravinto == Kaarinuoliaisille sopii akvaario, jossa on hienojakoinen hiekkapohja ja paljon piilopaikkoja kasvien ja juurakoiden alla. Ne syövät luonnossa nilviäisiä ja akvaariossa kernaasti sinne eksyneet kotilot. Kaarinuoliainen on vilkas ja melko aggressiivinen laji eikä sovi seura-akvaariossa kovin rauhallisten kalojen seuraan. Kaarinuoliaisia pitäisi olla ainakin viiden yksilön parvi, jotta reviirikiistat ja aggressiot jakautuisivat tasaisesti eikä heikointa yksilöä kiusattaisi hengiltä. Kaarinuoliaista on lähes mahdotonta saada lisääntymään akvaario-olosuhteissa. == Lähteet == == Aiheesta muualla == *Helsingin akvaariokeskus (kuva) Luokka:Akvaariokalat Luokka:Piikkinuoliaiset
Siaminpiikkisilmä

Siaminpiikkisilmä (Pangio myersi) on Kaakkois-Aasian joissa ja järvissä tavattava kala, joka on saanut nimensä pienistä silmien alla olevista piikeistä, jotka voi tarvittaessa kääntää ulospäin. Se on suosittu akvaariokala samoin kuin pienempi sukulaisensa piikkisilmä (Pangio kuhlii). == Koko ja ulkonäkö == Siaminpiikkisilmä on noin 10 cm:n pituinen matomainen kala, joka kasvaa selvästi pönäkämmäksi kuin muut piikkisilmät. Sen vartalossa vuorottelevat leveät tummanruskeat ja ohuet vaaleanruskeat raidat. Sukupuolierot ovat lähes olemattomat, mutta terve täysikasvuinen naaras on koirasta pulskempi. == Alkuperä == Siaminpiikkisilmä on kotoisin Mekong-joen vesistöstä ja muualta Thaimaan kaakkoisosasta. == Käyttäytyminen == Siaminpiikkisilmät piileksivät joskus päiväkausia pohjahiekkaan kaivautuneina, koloissa tai juurakoiden ja kasvien alla. Pehmeä pohjamateriaali on niille hyväksi.Loaches.com == Vesiolot ja ravinto == Siaminpiikkisilmät pitävät lämpimästä (24–30-asteisesta) ja pehmeästä vedestä. Ne syövät vain pohjaan painunutta ruokaa. == Lähteet == Luokka:Piikkinuoliaiset Luokka:Akvaariokalat
Mestis-kausi 2004–2005

Kausi 2004–2005 oli jääkiekon Mestiksen 5. kausi. Runkosarja alkoi 16. syyskuuta 2004 ja päättyi 10. maaliskuuta 2005. Sarjassa pelattiin nelinkertainen runkosarja. Uutena joukkueena sarjaan oli noussut Joensuun Jokipojat, joka korvasi Suomi-sarjaan pudonneen Hyvinkään Ahmat. NHL:n työsulun myötä Mestiksessä pelasi kaudella 2004–2005 myös NHL-vahvistuksia, kun Kimmo Timonen, Sami Kapanen ja Adam Hall pelasivat KalPassa. Hallitsevana mestarina kauteen lähti KalPa, joka onnistui myös uusimaan mestaruutensa. Kauden jälkeen KalPa nostettiin SM-liigaan, koska liigan joukkuemäärää kasvatettiin seuraavaksi kaudeksi neljääntoista. KalPa teki pudotuspeleissä historiaa voittamalla kaikki ottelunsa. Runkosarjan pistepörssin voitti KalPan Tomi Mustonen. ==Runkosarja== Kahdeksan parasta pudotuspeleihin, kaksi heikointa Mestiskarsintaan Suomi-sarjan parhaiden kanssa. ===Runkosarjan pistepörssi=== Mestiksen runkosarjan lopullinen pistepörssi # Pelaaja Joukkue Ottelut Maalit Syötöt Pisteet 1\. Tomi Mustonen KalPa 43 23 38 61 2\. Sami Kaartinen KalPa 41 19 26 45 3\. Kasper Kenig KalPa 40 18 24 42 4\. Jaska Vilen Haukat 41 26 14 40 5\. Adam Hall KalPa 36 23 17 40 ==Pudotuspelit (3 voittoa)== {{Turnauspuu8 |12.3.-17.3.2005 |KalPa|3|K-Vantaa|0 |12.3. -17.3.2005 |Jukurit|3|Salamat|0 |12.3.-18.3.2005 |Hokki|1|TuTo|3 |12.3.-17.3.2005 |Sport|3|Hermes|0 |22.3-26.3.2005 |KalPa|3|TuTo|0 |22.3-29.3.2005 |Jukurit|2|Sport|3 |31.3-4.4.2005 |KalPa|3|Sport|0 |31.3.2005 |Jukurit|0|TuTo|1 }} ===Puolivälierät=== KalPa-K-Vantaa 12.3. KalPa K-Vantaa 4-0 15.3. K-Vantaa KalPa 3-6 17.3. KalPa K-Vantaa 4-3ja Jukurit-Salamat 12.3. Jukurit Salamat 3-2 15.3. Salamat Jukurit 1-6 17.3. Jukurit Salamat 3-1 Hokki- TuTo 12.3. Hokki TuTo 1-2 15.3. TuTo Hokki 2-0 17.3. Hokki TuTo 3-1 18.3. TuTo Hokki 5-2 Sport-Hermes 12.3. Sport Hermes 2-1 15.3. Hermes Sport 1-4 17.3. Sport Hermes 5-2 ===Välierät=== KalPa-TuTo 22.3. KalPa TuTo 3-2 24.3. TuTo KalPa 1-3 26.3. KalPa TuTo 3-1 Jukurit-Sport 22.3. Jukurit Sport 5-0 24.3. Sport Jukurit 1-3 26.3. Jukurit Sport 1-2 27.3. Sport Jukurit 3-1 29.3. Jukurit Sport 0-1 ===Pronssiottelu=== Jukurit-TuTo 31.3. Jukurit TuTo 1-2 ===Finaalit=== KalPa-Sport 31.3. KalPa Sport 3-0 2.4. Sport KalPa 0-4 4.4. KalPa Sport 4-0 ===Pudotuspelien pistepörssi=== Mestiksen pudotuspelien lopullinen pistepörssi # Pelaaja Joukkue Ottelut Maalit Syötöt Pisteet 1\. Kasper Kenig KalPa 9 5 6 11 2\. Kimmo Timonen KalPa 8 3 7 10 3\. Ville Hämäläinen KalPa 9 2 7 9 4\. Sami Kapanen KalPa 9 5 3 8 5\. Tomi Mustonen KalPa 9 6 1 7 ==Mestiskarsinta== Mestiksen karsintasarjaan osallistuivat sarjan kaksi viimeistä, Jokipojat ja FPS, sekä Suomi-sarjan kaksi parasta SHT ja HeKi. Neljän joukkueen kesken pelattiin kaksinkertainen sarja. FPS ja Jokipojat säilyttivät paikkansa Mestiksessä. ==Lähteet== * * ==Aiheesta muualla== *Mestis.fi, viralliset sivut *Jatkoaika.com, Suomen suurin jääkiekkosivusto Luokka:Mestis-kaudet Luokka:Jääkiekkosarjojen kausi 2004–2005
Todd Woodbridge

Todd Andrew Woodbridge (s. 2. huhtikuuta 1971 Sydney, Australia) on australialainen tennispelaaja. Hän aloitti ammattilaisuransa 1988 ja päätti sen 2005. Woodbridge muistetaan parhaiten nelinpelin taitajana. Hän voitti kultaa Atlantan olympialaisissa 1996 ja hopeaa Sydneyssä 2000. Hän voitti lukuisia mestaruuksia muun muassa Wimbledonissa. Hänen pelitoveriensa joukossa ovat olleet Mark Woodforde ja Jonas Björkman. Hän kuului Australian Davis Cup -joukkueeseen. Todd ja Natasha Woodbridge menivät naimisiin vuonna 1995. Parilla on vuonna 2000 syntynyt tytär ja vuonna 2002 syntynyt poika. == Lähteet == Luokka:Australialaiset tennispelaajat Luokka:Australialaiset olympiavoittajat Luokka:Vuonna 1971 syntyneet Luokka:Elävät henkilöt
Mark Woodforde

Mark Raymond Woodforde (s. 23. syyskuuta 1965) on australialainen tennispelaaja. Hän tuli tunnetuksi nelinpelaajana; hänen pelitoverinaan oli usein Todd Woodbridge. Woodforde/Woodbridge-kaksikkoa alettiinkin tennispiireissä kutsua yhteisnimellä "The Woodies". Adelaidessa syntynyt Woodforde aloitti ammattilaisuransa 1984 ja vetäytyi vuonna 2000. Hän voitti nelinpelissä kultaa Atlantan kesäolympialaisissa 1996 ja hopeaa Sydneyssä 2000. Woodforde kuului Australian Davis Cup -joukkueeseen. Hän on vetäytymisensä jälkeen toiminut valmentajana. == Lähteet == Luokka:Australialaiset tennispelaajat Luokka:Australialaiset olympiavoittajat Luokka:Vuonna 1965 syntyneet Luokka:Elävät henkilöt
Itä-Yhdysvaltain Grand Prix 1978

Yhdysvaltain Grand Prix 1978 oli Formula 1 -sarjan osakilpailu, joka ajettiin 1. lokakuuta 1978 Watkins Glenin radalla. Kilpailun voitti Carlos Reutemann. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Carlos Reutemann Ferrari 59 1.40.48,800 2 9 2 27 Alan Jones Williams-Ford 59 + 19,739 3 6 3 20 Jody Scheckter Wolf-Ford 59 + 45,701 11 4 4 15 Jean-Pierre Jabouille Renault 59 + 1.25,007 9 3 5 14 Emerson Fittipaldi Fittipaldi-Ford 59 + 1.28,089 13 2 6 8 Patrick Tambay McLaren-Ford 59 + 1.50,210 18 1 7 7 James Hunt McLaren-Ford 58 + 1 krs. 6 8 22 Derek Daly Ensign-Ford 58 + 1 krs. 19 9 31 René Arnoux Martini-Ford 58 + 1 krs. 21 10 3 Didier Pironi Tyrrell-Ford 58 + 1 krs. 16 11 26 Jacques Laffite Ligier-Matra 58 + 1 krs. 10 12 21 Bobby Rahal Wolf-Ford 58 + 1 krs. 20 13 23 Brett Lunger Ensign-Ford 58 + 1 krs. 24 14 17 Clay Regazzoni Shadow-Ford 56 + 3 krs. 17 15 55 Jean-Pierre Jarier Lotus-Ford 55 Polttoaine loppui 8 16 36 Rolf Stommelen Arrows-Ford 54 + 5 krs. 22 Kesk. 37 Arturo Merzario Merzario-Ford 46 Vaihteet 26 Kesk. 9 Michael Bleekemolen ATS-Ford 43 Öljyvuoto 25 Kesk. 1 Niki Lauda Brabham-Alfa Romeo 28 Moottori 5 Kesk. 5 Mario Andretti Lotus-Ford 27 Moottori 1 Kesk. 2 John Watson Brabham-Alfa Romeo 25 Moottori 7 Kesk. 4 Patrick Depailler Tyrrell-Ford 23 Vanne 12 Kesk. 12 Gilles Villeneuve Ferrari 22 Moottori 4 Kesk. 10 Keke Rosberg ATS-Ford 21 Vaihteet 15 Kesk. 16 Hans Joachim Stuck Shadow-Ford 1 Polttoaineen syöttö 14 Kesk. 25 Hector Rebaque Lotus-Ford 0 Kytkin 23 DNQ 19 Beppe Gabbiani Surtees-Ford == Muuta == *Williams-tallin ensimmäinen palkintosija ==Lähteet== * Itä-Yhdysvaltojen GP 1978 - F1-ruutu Luokka:Itä-Yhdysvaltain Grand Prix Luokka:Formula 1 -kausi 1978
Pilkkuimunuoliainen

Pilkkuimunuoliainen (Gastromyzon scitulus) on aasialainen kalalaji, jota pidetään myös akvaarioissa. Luonnossa pilkkuimunuoliaisia tavataan Malesian Sarawakissa. Pilkkuimunuoliainen kasvaa viisisenttiseksi. Kala on erikoisen muotoinen, tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Pilkkuimunuoliaisessa on tummanruskealla pohjalla vaaleampia pilkkuja. Se sekoitetaan helposti lähilajeihin kuten helmi-imunuoliaiseen (Gastromyzon ctenocephalus), josta sen erottaa pyrstön ja evien kuvioinnin perusteella.Loaches.com Eteläamerikkalaiset partamonnit (Ancistrus) ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua. Pilkkuimunuoliainen tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasoran tulisi olla pyöreämuotoista. == Lähteet == == Aiheesta muualla == * Luokka:Akvaariokalat Luokka:Imunuoliaiset Luokka:Uhanalaiset kalat
Helmi-imunuoliainen

Helmi-imunuoliainen (Gastromyzon ctenocephalus) on aasialainen kala, jota pidetään myös akvaarioissa. Sitä on kutsuttu myös kampaimunuoliaiseksi, ja monien lähilajien tavoin myyty nimellä borneonimunuoliainen. == Koko ja ulkonäkö == Helmi-imunuoliainen kasvaa 4.5 cm pitkäksi. Se on tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Helmi-imunuoliaisessa on tummanruskealla pohjalla vaaleampia pilkkuja. Selkä- ja pyrstöevissä pohjaväri on lähes musta, ja valkoiset pilkut muodostavat juovia. Sitä sekoitetaan helposti lähilajeihin kuten pilkkuimunuoliainen Gastromyzon scitulus, josta sen erottaa pyrstön ja evien kuvioinnin perusteella. Eteläamerikkalaiset partamonnit (Ancistrus) ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua. == Alkuperä == Luonnossa helmi-imunuoliaisia tavataan Borneon länsiosissa. == Vesiolot ja ravinto == Kala tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasora saisi olla pyöreämuotoista. Loaches.com == Lähteet == == Aiheesta muualla == * Luokka:Akvaariokalat Luokka:Imunuoliaiset
Kanadan Grand Prix 1978

Kanadan Grand Prix 1978 oli Formula 1 -sarjan osakilpailu, joka ajettiin 8. lokakuuta 1978 ensimmäistä kertaa Circuit Île Notre-Damen radalla. Kilpailun voitti kanadalainen Gilles Villeneuve kotiradallaan. Villeneuve juhlisti voittoaan ruiskuttamalla palkintokorokkeella samppanjan sijasta paikallisten valmistamaa kanadalaista olutta isosta olutpullosta. Kylmän lokakuisen kelin takia hänellä oli yllään ajohaalarin päällä myös toppatakki. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Gilles Villeneuve Ferrari 70 1.57.49,196 3 9 2 20 Jody Scheckter Wolf-Ford 70 + 13,372 2 6 3 11 Carlos Reutemann Ferrari 70 + 19,408 11 4 4 35 Riccardo Patrese Arrows-Ford 70 + 24,667 12 3 5 4 Patrick Depailler Tyrrell-Ford 70 + 28,558 13 2 6 22 Derek Daly Ensign-Ford 70 + 54,476 15 1 7 3 Didier Pironi Tyrrell-Ford 70 + 1.21,250 18 8 8 Patrick Tambay McLaren-Ford 70 + 1.26,560 17 9 27 Alan Jones Williams-Ford 70 + 1.28,942 5 10 5 Mario Andretti Lotus-Ford 69 + 1 krs. 9 11 66 Nelson Piquet Brabham-Alfa Romeo 69 + 1 krs. 14 12 15 Jean-Pierre Jabouille Renault 65 + 5 krs. 22 NC 10 Keke Rosberg ATS-Ford 58 + 12 krs. 21 Kesk. 26 Jacques Laffite Ligier-Matra 52 Vaihteet 10 Kesk. 7 James Hunt McLaren-Ford 51 Ulosajo 19 Kesk. 55 Jean-Pierre Jarier Lotus-Ford 49 Öljyvuoto 1 Kesk. 31 René Arnoux Surtees-Ford 37 Moottori 16 Kesk. 21 Bobby Rahal Wolf-Ford 16 Polttoaineen syöttö 20 Kesk. 2 John Watson Brabham-Alfa Romeo 8 Ulosajo 4 Kesk. 1 Niki Lauda Brabham-Alfa Romeo 5 Jarrut 7 Kesk. 16 Hans Joachim Stuck Shadow-Ford 1 Ulosajo 8 Kesk. 14 Emerson Fittipaldi Fittipaldi-Ford 0 Ulosajo 6 DNQ 17 Clay Regazzoni Shadow-Ford DNQ 19 Beppe Gabbiani Surtees-Ford DNQ 37 Arturo Merzario Merzario-Ford DNQ 25 Hector Rebaque Lotus-Ford DNPQ 36 Rolf Stommelen Arrows-Ford DNPQ 9 Michael Bleekemolen ATS-Ford == Muuta == * Derek Dalyn ensimmäinen pistesija ==Lähteet== * Kanadan GP 1978 - F1-ruutu === Viitteet === Luokka:Formula 1 -kausi 1978 Luokka:Kanadan Grand Prix
Jari Kaarela

Jari Kaarela (s. 8. elokuuta 1958 Tampere) on suomalainen jääkiekkomaalivahti ja -valmentaja. Hän pelasi urallaan NHL:ssä ja SM-liigassa. Hänen edustamiaan seuroja pelaajana olivat muun muassa HIFK ja Colorado Rockies. Pelaajauransa jälkeen Kaarela on toiminut maalivahtivalmentajana, viimeksi Kiinassa Kunlun Red Starissa ja Kiinan maajoukkueessa. Aiemmin hän on toiminut valmentajana Venäjän KHL-seuroissa SKA Pietarissa, Lokomotiv Jaroslavlissa, Atlant Mytištšissä, TsSKA Moskovassa, HK Sotšissa ja HK Sibir Novosibirskissa, josta hän sai potkut lokakuussa 2020.http:/ /www.suomikiekko.com/2013/07/suomalaisvalmentaja-vaihtaa-seuraa-khlssa/ Kaarela on kaikkien aikojen toinen suomalainen maalivahti NHL:ssä. Otteluita kertyi viisi Colorado Rockiesin paidassa. Muita seuroja Yhdysvalloissa olivat Indianapolis Checkers (CHL), Fort Worth Texans (CHL) ja Muskegon Mohawks (IHL). Jari Kaarela on Ilveksen kasvatti ja on edustanut pelaajaurallaan Suomessa SaPKo:a, Kiekkoreipasta, Oulun Kärppiä ja HIFK:ta. Kaarela on myös valmentanut Suomen maajoukkuetta kausina 1997–2003. Kaarela on urallaan voittanut SM-liigassa valmentajana muun muassa kultaa Jokereissa vuonna 1994, kultaa HIFK:ssa 1998, hopeaa HIFK:ssa 1999, kultaa HPK:ssa 2006 ja hopeaa HPK:ssa 2010. Lisäksi palkintokaapista löytyy neljä pronssimitalia, kaikki HPK:sta. Kaarelalla on myös MM-kisoista kaksi hopeaa ja kaksi pronssia. Lisäksi hänellä on olympialaisista pronssimitali Naganosta 1998. KHL:ssä Kaarela on voittanut pronssia Lokomotiv Jaroslavlissa ja TsSKA Moskovassa kultaa. Jari Kaarelalla on kaksi lasta. Tytär Johanna on yleisurheilija ja poika Topi on jääkiekkoilija. ==Lähteet== == Aiheesta muualla == * Jari Kaarelan tilastot Quanthockey.comissa Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Vuonna 1958 syntyneet Luokka:Elävät henkilöt
Kynäkala

Kynäkala (Nannostomus eques, vanh. Nannobrycon eques)ITIS on tetrakaloihin kuuluva kala. == Koko ja ulkonäkö == Kynäkala kasvaa noin viisi senttiä pitkäksi. Sen pitkulaisessa vartalossa on kullanvärinen juova tummemmalla pohjalla. Kala ui tyypillisessä vinossa asennossa pää yläviistoon.Sanna Vihavainen (harrastajan sivu) == Alkuperä == Kynäkala on kotoisin Etelä- Amerikasta, Amazonin vesistöstä. == Käyttäytyminen ja vesiolot == Kynäkala on rauhallinen, jopa flegmaattinen parvikala, Parvessa tulisi olla vähintään 5–10 yksilöä. Kynäkala pitää suorista pystykasvuisista kasveista ja tummasta humuspitoisesta vedestä (mikä ei kuitenkaan ole välttämättömyys). Vesi ei saisi virrata kovin vuolaasti (vähän virtausta pitää olla), joten kynäkala ei sovi puroakvaarioihin. Kuitenkin riittävä suodatus tärkeää. Kynäkalat nukkuvat monista tetroista poiketen vedenpinnan tuntumassa. Yöväritys on kalpea. Saattaa hypätä ulos akvaariosta, jos siihen annetaan mahdollisuus, tai akvaariossa on kynäkaloja pelottavia suurempia kaloja, jotka ovat aktiivisia yöaikaan kynäkalojen nukkuessa. Akvaariolla tulisi olla kokoa ainakin 50–60 litraa, mieluiten yli 80 litraa. Lämpötilaksi suositellaan 23–29 °C, pH:ksi 6–7,8 ja kovuudeksi dGH 4–14.Aqua-Fish == Lähteet == Luokka:Akvaariokalat Luokka:Tetrakalat
Joseph Beuys

Joseph Beuys (12. toukokuuta 1921 Krefeld, Saksa – 23. tammikuuta 1986) oli vaikutusvaltainen saksalainen taiteilija, joka tuli tunnetuksi 1960-luvulla. Beuys opiskeli Düsseldorfin taideakatemiassa. Hänet tunnetaan ritualistisista julkisista esityksistään ja siitä, kuinka hän tarmokkaasti puolusti taiteen parantavaa voimaa ja yleismaailmallisen inhimillisen luovuuden mahtia. Esiintymisten lisäksi Beuys teki veistoksia, ympäristöteoksia, vitriinejä, taidegrafiikkaa ja julisteita sekä tuhansia piirroksia. Hän oli myös innokas opettaja ja osallistui Saksan politiikkaan. Beuys oli karismaattinen ja ristiriitainen hahmo, ja siksi hänen merkityksestään länsimaiselle taiteelle on käyty ajoittain kiivastakin keskustelua. Beuys palveli toisen maailmansodan aikana vapaaehtoisena natsi-Saksan ilmavoimissa Luftwaffessa. Krimin taistelun aikana hänen koneensa törmäsi maahan huonossa säässä talvipakkasilla. Beuysin myöhemmän kertoman mukaan hänet löytäneet tataarit yrittivät suojata Beuysiä paleltumiselta käärimällä hänet rasvaan ja huopiin. Nämä materiaalit esiintyivät myöhemmin hänen taiteessaan keskeisissä rooleissa. Ilmeisesti Beuysin löysi koneen hylystä todellisuudessa kuitenkin saksalainen etsintäpartio ja hän toipui onnettomuudesta sotasairaalassa. == Lähteet == Luokka:Saksalaiset kuvanveistäjät Luokka:Saksalaiset taidemaalarit Luokka:Performanssitaiteilijat Luokka:Seulonnan keskeiset artikkelit Luokka:Vuonna 1921 syntyneet Luokka:Vuonna 1986 kuolleet Luokka:Yhteisötaiteilijat
LFS

LFS voi tarkoittaa jotain seuraavista: * Live for Speed, autopeli * Libertarian Futurist Society, tieteiskirjallisuusyhdistys * Lokirakenteinen tiedostojärjestelmä, tiedostojärjestelmätyyppi * Linux From Scratch
Düsseldorfin koulukunta

thumb|250px|Werner Holmberg kuuluu suomalaisiin Düsseldorfin koulukunnan edustajiin. Maantie Hämeessä, 1860. Düsseldorfin koulukunta oli 1800-luvulla merkittävimpiä saksalaisia taidekoulukuntia. Se syntyi Düsseldorfin taideakatemian piirissä, jonka perusti vaaliruhtinas Karl Theodor 1767. Akatemian organisoi uudestaan Fredrik Vilhelm III, joka nosti sen johtoon Peter von Corneliuksen. Corneliuksen ura jäi niin lyhyeksi, ettei hän ehtinyt saada omia näkemyksiään esille akatemiassa, ja se edustaakin pikemminkin Schadowin näkemyksiä, jonka johtajakaudella akatemia nousi maineeseen maisemamaalauksessa. Suuntaukselle on ominaista romanttis-realistinen tyyli. Tyylin syntyvaiheet ajoittuvat 1820-luvulle, ja se oli vallalla vielä 1860-luvulla. Pyrkimyksenä oli luonnontutkimuksen kautta päästä ilmaisun luonnollisuuteen. Aiheita olivat metsä- ja vuoristomaisemat, samoin meri, järvi ja muut vesiaiheet. Myös aiheet kodin piiristä olivat suosittuja. Valon kuvaaminen oli hyvin keskeistä. Düsseldorfin taideakatemia oli pohjoismaisten taiteilijoiden suosiossa, joten koulukunnalla oli merkittävä vaikutus myös muiden Pohjoismaiden ja Suomen taiteeseen. ==Lähteet== *Virtuaaliyliopisto *Ateneumin taidemuseo: Düsseldorfin kauden suomalaistaiteilijoita ==Kirjallisuutta== * Valkonen, Tuulikki. Romanttiset maisemat. Helsinki: Tammi 2001 ISBN 951-31-2249-2 * Luokka:Seulonnan keskeiset artikkelit
Audi RS6

Audi RS6 on Audin valmistama edustusluokan automalli, joka on kaikkein suorituskykyisin versio Audi A6 -mallisarjasta. Se sijoittuu mallistossa Audi S6:n yläpuolelle. == Audi RS6 C5 (2002–2004) == C5-sukupolven A6:een perustuva Audi RS6 esiteltiin Geneven autonäyttelyssä helmikuussa 2002 Avant- farmarimallina. Pian saataville tuli myös neliovinen sedan. Moottorina oli kaksoisturboahdettu 4,2-litrainen V8 teholtaan 450 hevosvoimaa. Voimansiirtona oli viisiportainen automaattivaihteisto ja vetotapana neliveto. == Audi RS6 C6 (2008–2010) == C6-sukupolven A6:een perustuva Audi RS6 esiteltiin keväällä 2008. Se oli saatavana neliovisena sedanina tai Avant-farmarimallina. Moottorina oli sama kaksoisturboahdettu 5,0-litrainen V10 kuin Lamborghini Gallardossa. Sen teho on 579 hevosvoimaa. Voimansiirtona oli kuusiportainen automaattivaihteisto ja vetotapana neliveto. == Audi RS6 C7 (2013–2018) == C7-sukupolven A6:een perustuva Audi RS6 esiteltiin Detroitin autonäyttelyssä tammikuussa 2013. Se oli saatavana ainoastaan Avant-farmarimallina. Moottorina oli kaksoisturboahdettu 4,0-litrainen V8 teholtaan 560 hevosvoimaa. Voimansiirtona oli kahdeksanportainen automaattivaihteisto ja vetotapana neliveto. == Audi RS6 C8 (2019–) == C8-sukupolven A6:een perustuva Audi RS6 esiteltiin Frankfurtin autonäyttelyssä syyskuussa 2019. Siinä on kaksoisturboahdettu 4,0-litrainen V8-bensiinimoottori teholtaan 592 hevosvoimaa. Voimansiirtona on kahdeksanportainen automaattivaihteisto ja neliveto. == Lähteet == == Aiheesta muualla == RS6 Luokka:E-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot Luokka:Seulonnan keskeiset artikkelit
Mikon parhaat (vuoden 1979 albumi)

Mikon parhaat on suomalaisen laulajan Mikko Alatalon singlekokoelma vuodelta 1979. Alatalo pyrki Love Records -kaudellaan tekemään vakavia albumikokonaisuuksia, mutta singleiksi Alatalo ja Harri Rinne valikoivat usein humoristisia pop-lauluja. Eräänä innoittajana oli Matti Jurvan ja Tatu Pekkarisen kupletti "Väliaikainen". Kokoelma sisältää muun muassa "Saaran", jota on pidetty Suomen ensimmäisenä reggae-kappaleena. == Kappaleet == # "Saara" # "Hasardi" # "Syli" # "Raparperitango" # "Kiinan tyttäret" # "Maalaispoika oon" # "Rokkilaulaja" # "Vicky Lee" # "Mun lihava mamma" # "Jotain" # "Hän hymyilee kuin lapsi" # "Comedienne" # "Hyvästi, Mona" # "Kaunis mies" == Lähteet == Luokka:Vuoden 1979 kokoelma-albumit Luokka:Mikko Alatalon albumit Luokka:Love Recordsin albumit